溫哥華國際機場

溫哥華國際機場係一座位於加拿大卑詩省列治文海島嘅國際機場，距離溫哥華市中心大概12公里。

以2011年的起降架次同旅客量來計，溫哥華國際機場係全加拿大第二繁忙嘅機場，僅次於多倫多皮爾遜國際機場。機場提供往返亞洲、歐洲、大洋洲、美國、墨西哥、加勒比地區同加拿大國內其它航點嘅直達航班。

機場曾經被Skytrax評為2007年同2010年嘅全北美洲最佳機場。

加拿大航空、爵士航空同加拿大越洋航空以溫哥華國際機場做樞紐機場，而西捷航空則以溫哥華國際機場做重點機場。溫哥華國際機場亦都係全加拿大八個設有美國境外入境審查設施嘅機場之一。

溫哥華國際機場由加拿大運輸部擁有，由溫哥華機場管理局運營。

加拿大機場
國際機場